
H O T Ă R Â R E
- privind alipirea a  două terenuri 

	Având în vedere:
- referatul de aprobare, înregistrat sub nr.852/18.01.2022, prin care primarul oraşului Boldeşti-Scăeni propune aprobarea alipirii a două terenuri;
- raportul de specialitate întocmit de compartimentul de resort, înregistrat sub nr. 853/18.01.2022;                   
	- prevederile Legii nr. 7/1996 a cadastrului şi a publicităţii imobiliare, republicată, cu modificările şi completările ulterioare;
- prevederile Ordinului nr. 700/2014 privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
- Hotărârea Consiliului Local nr. 13 din 10.02.2009 privind aprobarea Inventarului bunurilor care alcătuiesc domeniul public al orașului Boldești-Scăeni;
- Hotărârea Consiliului Local nr. 195/22.12.2021 privind dezmembrarea în două loturi a terenului în suprafaţă de 7.800 mp, situat pe Calea Unirii, nr. 59, având numărul cadastral 22543;
- actul de lotizare nr. 90/11.01.2022;
- Extrasele de carte funciară pentru numerele cadastrale 22630 şi 26035;
- avizul secretarului general, înregistrat sub nr. 875/18.01.2022;
	- avizului comisiei de specialitate nr. 2 – administrarea domeniului public şi privat, gestionarea serviciilor de interes local;
În temeiul dispoziţiilor art. 129 alin. (2) lit.”c”, art. 139 alin. (1) şi alin. (3) lit. “g” şi ale art. 196 alin. (1) lit. „a” din OUG nr. 57/2019 privind Codul administrativ
	Consiliul Local al oraşului Boldeşti-Scăeni adoptă prezenta hotărâre:

Art.1 (1) Se aprobă alipirea a două terenuri situate în oraşul Boldeşti-Scăeni, după cum urmează: 
- teren în suprafaţă de 1589 mp, nr. cadastral 22630, situat pe Aleea Clubului, nr.7, T 29,  Cc 1875;
- teren în suprafaţă de 1039 mp, nr. cadastral 26035, situat pe Calea Unirii, nr.59, T 29, Cp 1875;
	          (2) Datele de identificare ale celor două terenuri sunt prevăzute în anexă, iar configuraţia terenurilor în planul de amplasament şi delimitare anexat.
		(3) În urma alipirii celor două terenuri menţionate la alin. (2) rezultă suprafaţa de 2628 mp cu acces din Aleea Clubului.
Art.2. Alipirea celor două terenuri se face în vederea derulării proiectului “Îmbunătățirea serviciilor educaționale, cultural-recreative și a spațiilor publice urbane, obiectiv Centrul Multifuncțional Cultural-Educațional Boldești-Scăeni”.
	Art.3 Anexa cu datele de identificare ale terenurilor şi planul de amplasament şi delimitare cu configuraţia acestora fac parte integrantă din prezenta hotărâre.
Art.4 Prezenta hotărâre se comunică Serviciul patrimoniu local şi monitorizare servicii publice şi Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local şi se  aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.        

R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
NR.854/18.01.2022


A  V  I  Z
===========
1. asupra proiectului de hotărâre privind alipirea a două terenuri 

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind alipirea a două terenuri, am constatat că acesta a fost iniţiat cu respectarea prevederilor legale în vigoare, având ca temei dispoziţiile art. 129 alin. (2) lit.”c” din OUG nr. 57/2019 privind Codul administrativ şi ale Legii nr. 7/1996 a cadastrului şi a publicităţii imobiliare, republicată, cu modificările şi completările ulterioare.
Faţă de cele de mai sus şi în  conformitate cu prevederile art. 243 lit.”a” din OUG nr. 57/2019 privind Codul administrativ, avizez favorabil acest proiect.



SECRETAR GENERAL,
TUDOR FLORINA NELI






